Dagslinser tas på om morgenen og kastes om kvelden. De skal ikke brukes mer enn én dag. De er praktiske om du ikke bruker kontaktlinser så ofte, men bare et par ganger i uken. Det er også greit å ha med denne type linser på ferie hvor renhold og oppbevaring kan være vanskelig. Hvis du plages med at månedslinsene er uklare mot slutten av måneden kan det være greit å prøve dagslinser, da disse kastes før slike problemer oppstår. Disse finnes også med mange forskjellige korreksjonsmuligheter.